CELEX: C2005/243/06
Language: et
Date: 2005-10-01 00:00:00
Title: Kohtuasi C-266/05 P: Jose Maria Sison'i 27. juuni 2005. aasta apellatsioonkaebus Euroopa Ühenduste Esimese Astme Kohtu teise koja 26. aprilli 2005. aasta otsuse peale liidetud kohtuasjades T-110/03, T-150/03 ja T-405/03: Jose Maria Sison versus Euroopa Liidu Nõukogu

1.10.2005   
            
            
               ET
            
            
               Euroopa Liidu Teataja
            
            
               C 243/4
            
         Jose Maria Sison'i 27. juuni 2005. aasta apellatsioonkaebus Euroopa Ühenduste Esimese Astme Kohtu teise koja 26. aprilli 2005. aasta otsuse peale liidetud kohtuasjades T-110/03, T-150/03 ja T-405/03: Jose Maria Sison versus Euroopa Liidu Nõukogu
   (Kohtuasi C-266/05 P)
   (2005/C 243/06)
   Kohtumenetluse keel: inglise
   Jose Maria Sison, elukoht Utrecht (Madalmaad), esitas 27. juunil 2005 Euroopa Kohtule apellatsioonkaebuse Euroopa Ühenduste Esimese Astme Kohtu teise koja 26. aprilli 2005. aasta otsuse peale liidetud kohtuasjades T-110/03, T-150/03 ja T-405/03 (1): Jose Maria Sison versus Euroopa Liidu Nõukogu. Apellatsioonkaebuse esitaja esindajad on advokaadid J. Fermon, A. Comte, H. Schultz ja D. Gurses.
   Apellatsioonkaebuse esitaja palub Euroopa Kohtul:
   
               —
            
            
               tühistada Euroopa Ühenduste Esimese Astme Kohtu teise koja 26. aprilli 2005. aasta otsus liidetud kohtuasjades T-110/03, T-150/03 ja T-405/03;
            
         
               —
            
            
               tühistada EÜ artikli 230 alusel: a) nõukogu 27. veebruari 2003. aasta otsus (06/c/01/03): nõukogu 27. veebruari 2003. aasta vastus Jan Fremon'i vastavalt määruse (EÜ) nr 1049/2001 (2) artikli 7 lõikele 2 ning 3. veebruaril 2003 faksiga saadetud kordustaotlusele dokumentidele juurdepääsuks, mis tehti taotleja esindajale teatavaks 28. veebruaril 2003; b) nõukogu 21. jaanuari 2003. aasta otsus (41/c/01/02): nõukogu 21. jaanuari 2003. aasta vastus Jan Fremon'i vastavalt määruse (EÜ) nr 1049/2001 artikli 7 lõikele 2 ning 11. detsembril 2002 faksiga saadetud kordustaotlusele dokumentidele juurdepääsuks, mis tehti taotleja esindajale teatavaks 23. jaanuaril 2003; ja c) nõukogu 2. oktoobri 2003. aasta otsus (36/c/02/03): nõukogu 2. oktoobri 2003. aasta vastus Jan Fremon'i vastavalt määruse (EÜ) nr 1049/2001 artikli 7 lõikele 2 ning 5. septembril 2003 faksiga edastatud ja 8. septembril 2003 nõukogu kantseleisse saabunud kordustaotlusele dokumentidele juurdepääsuks (2/03);
            
         
               —
            
            
               jätta kohtukulud nõukogu kanda.
            
         Õiguslikud alused ja peamised argumendid:
   Apellatsioonkaebuse esitaja väidab, et Esimese Astme Kohtu otsus tuleks tühistada järgmistel põhjustel:
   
               1.
            
            
               Rikutud on EÜ artikleid 220, 225 ja 230, EIÕK-s sätestatud ühenduse õiguse üldpõhimõtet ja õigust kaitsele.
               Esimese Astme Kohus piirab liigselt seaduslikkuse järelevalve pädevust ega ole vastanud hageja väidetele.
            
         
               2.
            
            
               Rikutud on dokumentidele juurdepääsu õigust (EL lepingu artikli 1 teine lõik ja artikli 6 lõige 1, EÜ artiklit 255 ja EÜ artikli 4 lõike 1 punkti a, artikli 4 lõiget 6 ja artikleid 220, 225 ja 230).
               Esimese Astme Kohtu antud hinnangust johtuvalt saab nõukogu täieliku kaalutluspädevuse ning dokumentidele juurdepääsu andmisest keeldutakse täielikult.
            
         
               3.
            
            
               Rikutud on põhjendamiskohustust (EÜ artikkel 253) ja EÜ artikleid 220, 225 ja 230.
               Esimese Astme Kohtu antud hinnangust johtuvalt keeldutakse põhjenduste andmisest ja rikutakse EÜ artiklit 253.
            
         
               4.
            
            
               Rikutud on dokumentidele juurdepääsu õigust (EL lepingu artikli 1 teine lõik ja EL lepingu artikli 6 lõige 1, EÜ artikkel 225) ning EIÕK artikli 6 lõiget 2 ja süütusepresumptsiooni ning EIÕK artiklit 13 tõhusa kaitse kohta konventsioonist tulenevate õiguste rikkumisel.
               Esimese Astme Kohus piirab omavoliliselt asja ulatust.
            
         
               5.
            
            
               Rikutud on dokumentidele juurdepääsu õigust ja EL lepingu artikli 1 teist lõiku ning artikli 6 lõiget 1, EÜ artiklit 255 ning nõukogu määruse 1049/2001 artikli 4 lõiget 5 ja artikli 9 lõiget 3.
               Esimese Astme Kohus on nõukogu määruse 1049/2001 artikleid 4 ja 9 ebaõigesti tõlgendanud ja kohaldanud.
            
         
      (1)  EÜT C 171, 9.7.2005, lk 15.
   
      (2)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele